શંકરસિંહ વાઘેલાએ જણાવ્યું હતું કે, "કચ્છમાં બનેલ બનાવથી માત્ર કચ્છની જ નહીં પરંતુ સમગ્ર ગુજરાતની દીકરીઓનું અપમાન થયું છે. કચ્છના નલિયાનો બનાવનો વિરોધ કોઈ રાજકીય લાભ માટે નહીં, પરંતુ નલિયાની નિર્દોષ પીડિતાઓને ન્યાય મળે અને અપરાધીઓને સખતમાં સખત સજા થાય તે માટે કરવામાં આવી રહ્યો છે. આ હેઠળ જ તા. ૧૮ ફેબ્રુઆરી, ર૦૧૭થી "બેટી બચાવો" યાત્રા યોજેલી. તેની સામે ભાજપના ઈશારાથી કચ્છ અસ્મિતા મંચના નામે અપરાધીઓ-બળાત્કારીઓના ટેકેદારો દ્વારા બળાત્કારીઓને પ્રોત્સાહન મળે તેવા આક્રમક અને વિરોધી દેખાવો કરી આ યાત્રા રોકવાના પ્રયત્નો કર્યા. જો કે અમે અમારી "બેટી બચાવ યાત્રા"ને પ્રજાના સહયોગથી સફળતાપૂર્વક આગળ વધારેલી."